Brøndby forstærker nu venstre forsvarsside med sydkoreaneren Yun Suk-young.

Efter hvad Ekstra Bladet erfarer, har Brøndby landet en aftale med den 26-årige venstre back. Den gælder frem til nytår.

Sydkoreaneren, der var til prøvetræning sidste uge i klubben, har efterladt et ganske fint indtryk. Han er i fin fysisk form, men mangler stadig kamptræningen.

Det er endnu ikke bekræftet, om Brøndby er parat til at give ham en aftale kun for efteråret eller for resten af sæsonen.

Suk-young skal ind og kæmpe med Svenn Crone om pladsen som venstre back. Sydkoreanerens store fordel er, at han er venstrebenet. Det er en klar fordel i opspillet, og når der skal slås indlæg i feltet.

Suk-young

Suk-young kan lave en aftale med Brøndby, fordi han er uden kontrakt. De seneste tre år har han haft en aftale med Queens Park Rangers, men har i perioden været udlejet til Charlton og Doncaster.

Tidligere i dag fangede en læser af Ekstra Bladet sportsdirektør Troels Bech og Suk-young, da de mødtes centralt i København.

Med tilgangen af venstrebacken ser det ikke ud til, at Brøndby skal forstærke sig yderligere, selv om det stadig er muligt med transferfrie spillere.

Suk-young kan i princippet få debut på søndag, når Brøndby møder Viborg på Brøndby Stadion.

TV:Albue i maven på Brøndby-spiller: Skal DBU ind og undersøge denne episode?



TV: Her bomber Wilczek Brøndby tilbage på førstepladsen



Zornigers trick: Sådan overvandt han AaB-komplekset

Trods forrygende start: Her er Brøndby sårbare

Sportsredaktør er overrasket: Brøndby ER sgu' langtidsholdbare!